PolyAgent/wiki_georgian_en_parallel_20231101 huggingface dataset:
ალმა-ათის ივერია-სერაფიმოვის მონასტერი

ალმა-ათის ივერია-სერაფიმოვის მონასტერი — მართლმადიდებლური დედათა მონასტერი ალმა-ათაში.
ისტორია
პირველი მონაზვნური საზოგადოება დააარსა 1907 წელს მთავარეპისკოპოსმა დიმიტრი აბაშიძემ. მონასტერს გადაეცა მიწის დიდი ნაკვეთი მიმდებარე სასაფლაოთი, სადაც მდებარეობდა სოფიას ტაძარი.
შენობა ააგეს 1908 წელს ი. ი. პოროშინისა და მხატვარ-არქიტექტორ ს. კ. ტროპარევსკის პროექტის მიხედვით. ამავდროულად დაიწყო მონასტრის კორპუსების მშენებლობა. სახელწოდება მიიღო ივერიის ღვთისმშობლის ხატის მიხედვით (ივერია იყო საქართველოს ძველი სახელწოდება), რომელიც აქ მოაბრძანა მთავარეპისკოპოსმა დიმიტრი აბაშიძემ. სახელი ასევე ეწოდა სერაფიმ საროველის პატივისცემის ნიშნად. ივერიის ხატი ამ პერიოდისათვის ითვლებოდა მხარის მფარველად.
1921 წელს მონასტერი დახურეს. ნაგებობები საბოლოოდ XX საუკუნის 80-იან წლებში დაინგრა.
2004 წელს მიირეს გადაწყვეტილება მონასტრის აღდგენის შესახებ და 2008 წელს იგი გაიხსნა. მონასტრის ტერიტორიაზე მდებარეობს მატრონა მოსკოველისა და სერაფიმ საროველის სახელობის სამლოცველოები.
2011 წელს მონასტერს გადასცეს წმინდანების, პისტის, ელპიდის, აღაპისა და მათი დედის სოფიას ნეშტი სანქტ-პეტერბურგის კონსტანტინესა და ელენეს სახელობის მონასტრიდან.
2017 წლის მონაცემებით მონასტერში ცხოვრობს 25 მონაზონი, რომელთაგან შვიდი სქემმონაზონია.
რესურსები ინტერნეტში
Иверско-Серафимовский женский монастырь
სქოლიო
რუსეთის მართლმადიდებელი ეკლესიის მონასტრები
ყაზახეთის მართლმადიდებლური მონასტრები
Independence Peak

Independence Peak or Qullai Istiqlol, at , is the seventh-highest peak in the Pamir Mountains, located at the center of Tajikistan's Gorno-Badakhshan Autonomous Province, above the source of the Yazgulem River in the Yazgulem Range. The mountain consists of three snow- and ice-covered summits and its northwest face is the source of the Fedchenko Glacier.
The peak was originally named Dreispitz by a joint Russian–German team who discovered it in 1928, but failed to climb it due to deep snow and avalanche danger. The first ascent was made in 1954 by a Russian team led by A. Ugarov. After World War II, Dreispitz was renamed Revolution Peak (Qullai Inkilob), and in July 2006 it was given its current name.
Accidents
British Climbers Simon Spencer-Jones (26) and Ian Hatcher (26) disappeared in 2005, attempting to summit Peak Revolution via the Fenchenko Glacier with the University of Bristol Climbing Club. They departed base camp on 13 July and did not return at the planned date of 18 July. Two helicopters assisted in a ground and air search but no bodies were found, it is thought both climbers were killed as a result of 3ft of snow that fell over 48 hours.
See also
List of Ultras of Central Asia
References
External links
A description of Revolution Peak and its surroundings, with images
Revolution Peak renamed Independence Peak by Resolution No. 297 of the Government of the Republic of Tajikistan, July 4, 2006.
Mountains of Tajikistan
Six-thousanders of the Pamir
ვაშლიჯრის სამაროვანი

ვაშლიჯრის სამაროვანი — ადრინდელი შუა საუკუნეების ძეგლი. მდებარეობს საქართველოს სამხრეთ გზასთან, დიღმისწყლის მარჯვენა სანაპიროს გასწვრივ მდებარე ქედზე. 1972 წელს სამაროვანზე გათხრებს აწარმოებდა არქეოლოგიური ექსპედიცია (ხელმძღვანელი რ. აბრამიშვილი). სამაროვანზე ორი ტიპის სამარხი დადასტურდა: ქვის ფილებით გადახურული სამარხები ინდივიდუალურია, ხოლო ქვაყუთები — ძირითადად კოლექტიური, რომლებშიც ორიდან ოთხამდე მიცვალებულია. ორივე ტიპის სამარხში მიცვალებულები დაკრძალული იყვნენ ქრისტიანული წესით — გაშოტილი, გულხელდაკრეფილი, თავით დასავლეთისკენ. ვაშლიჯვრის სამაროვანზე გათხრილ სამარხებში ძირითადად არქეოლოგიურ ინვენტარს სამკაული და ტანსაცმელთან დაკავშირებული ნივთები წარმოადგენს. ქვის ფილებით გადახურული ორმოსამარხები თარიღდება VI – V საუკუნეებით, ხოლო ქვაყუთები VI—VII საუკუნეებით.
ლიტერატურა
ენციკლოპედია თბილისი, თბ., 2002, გვ. 467
თბილისის არქეოლოგიური ძეგლები
აპენცელ-ინერჰოდენის კანტონი

აპენცელ-ინერჰოდენის კანტონი
აპენცელ-ინეროდენი — კანტონი შვეიცარიაში, ყველაზე პატარა მოსახლეობის მხრივ და მეორე უმცირესი ფართობის მხრივ, აღემატება მხოლოდ ბაზელ-შტადტს. იგი შვეიცარიის უკანასკნელი კანტონი იყო, რომელშიც ქალებმა ხმის უფლება მოიპოვეს 1991 წელს.
მიუხედავად მთიანი რელიეფისა, კანტონის დიდ ნაწილში საძოვრებია წარმოდგენილი. ერთ-ერთი მთავარი ღირსშესანიშნაობაა მწვერვალი სენტისი აპენცელის ალპებში. აქვე გვხვდება მთის სამი პატარა ტბა.
კანტონის დედაქალაქია აპენცელი. კონსტიტუცია მიღებულ იქნა 1872 წელს. 2010 წლის მონაცემებით მოსახლეობა 15 688 ადამიანს შეადგენს, მათ შორის 1 510, მოსახლეობის დაახლოებით 9,76% უცხოელია. უმრავლესობას, 81%-ს შეადგენენ კათოლიკეები, 10% კი პროტესტანტია.
მთავარ ეკონომიკურ საქმიანობას წარმოადგენს მესაქონლეობა. მთელი შვეიცარიის მასშტაბით განთქმულია აპენცელური ყველი.
აპენცელ-ინეროდენის კანტონი არ იყოფა მუნიციპალიტეტებად და პირდაპირაა დაყოფილი 6 რაიონად.
რესურსები ინტერნეტში
ოფიციალური საიტი
ოფიციალური სტატისტიკა
Säntis
სქოლიო
შვეიცარიის კანტონები
ალექსანდრე ბარიატინსკი

ალექსანდრე ბარიატინსკი (დ. 1815 — გ. 25 თებერვალი, 1879, ჟენევა) — თავადი, რუსი ფელდმარშალი (1859), გენერალ-ადიუტანტი.
ბიოგრაფია
1835 წლიდან იყო კავკასიის ომების აქტიური მონაწილე. 1836-1845 წლენში ირიცხებოდა რუსეთის ტახტის მემკვიდრის ამალაში. შემდეგ კვლავ მსახურობდა კავკასიაში, მონაწილეობდა მთიელებთან ბრძოლაში; 1848 წელს მიენიჭა გენერალ-მაიორის წოდება. ყირიმის ომის დროს იყო კავკასიის კორპუსის შტაბის უფროსი (1853-1854). 1856 წლის 22 ივლისიდან 1863 წლამდე იყო კავკასიის მეფისნაცვალი და კავკასიის განსაკუთრებული კორპუსის მთავარსარდალი. ხელმძღვანელობდა ჩრდილო-აღმოსავლეთ კავკასიის მთიელთა ეროვნულ-განმათავისუფლებელი ბრძოლის ჩახშობას. შეიმუშავა სტრატეგიული გეგმა, რომლის მიხედვით მთიელთა დასახლებების დროდადრო დალაშქვრის ნაცვლად თანდათანობით უნდა დაეპყროთ მათი მიწა-წყალი და მტკიცედ დამკვიდრებულიყვნენ ამ ტერიტორიაზე. სტრატეგიული რკალის საბოლოო შეკვრით გატეხა შამილის წინააღმდეგობა და აულ ღუნიბში 1859 წლის 25 აგვისტოს დაატყვევა. 1857 წლიდან ხელმძღვანელობდა საქართველოში საგლეხო რეფორმის მოსამზადებელ სამუშაოებს. 1862 წელს, სამსახურიდან გადადგომის შემდეგ, დაინიშნა სახელმწიფო საბჭოს წევრად. გამოდიოდა დ. მილიუტინის სამხედრო რეფორმის წინააღმდეგ.
ლიტერატურა
კავკასიის მეფისნაცვლები
დაბადებული 1815
გარდაცვლილი 25 თებერვალი
გარდაცვლილი 1875
ივანოვოს თემი

ივანოვოს თემი — თემი ჩრდილოეთ ბულგარეთში. შედის რუსეს ოლქში. თემის მოსახლეობაა 9 514 ადამიანი, ხოლო ფართობი შეადგენს 490.75 კმ²-ს. მოიცავს 13 დასახლებულ პუნქტს. ადმინისტრაციული ცენტრია სოფელი ივანოვო.
იხილეთ აგრეთვე
ბულგარეთის თემები
ბულგარეთის ადმინისტრაციული დაყოფა
რუსეს ოლქი
რესურსები ინტერნეტში
Официален сайт на Община Иваново
რუსეს ოლქის თემები
ბულგარეთის თემები
კილგალაგანი

კილგალაგანი — გელტახტი სოფელი ირლანდიაში, მდებარეობს მეიოს საგრაფოში, კონაქტის პროვინციაში. კილგალაგანის კონცხზე ბრინჯაოს ხანიდან მოყოლებული მდებარეობდა საზღვაო ფორტი, რომელსაც დუნკიგანი ერქვა (Dún Chaocháin).
იხილეთ აგრეთვე
მეიოს საგრაფო
სქოლიო
მეიოს საგრაფოს დასახლებული პუნქტები
გელტახტი ადგილები მეიოს საგრაფოში
Peace Will Come

Peace Will Come — დიანა ღურწკაიას სიმღერა, რომლითაც მომღერალმა წარადგინა საქართველო ევროვიზია 2008-ზე. სიმღერის ავტორები არიან: კარენ ქავალკერიანი და კიმ ბრეთბურგია. სიმღერამ დაიკავა მე-11 ადგილი ფინალში და დააგროვა 83 ქულა, ნახევარფინალში დაიკავა მე-5 ადგილი და დააგროვა 107 ქულა. მუსიკის ავტორი არის კარენ კავალერიანი, ხოლო ინგლისურენოვანი ტექსტის ავტორი კიმ ბრეითბურგი.
დიანა ღურწკაიამ ამ სიმღერის რუსული ვერსიაც ჩაწერა. რუსულ ენაზე მისი სათაურია „Мир Придет“.
რესურსები ინტერნეტში
Peace Will Come ევროვიზიის სიმღერის კონკურსზე 2008 (ფინალი)
Peace Will Come - ოფიციალური ვიდეო-კლიპი
Peace Will Come (Мир Придет) - ოფიციალური ვიდეო-კლიპი
ევროვიზია საქართველო-ს ოფიციალური საიტი
ევროვიზიის სიმღერები
ESP Guitars

ESP Guitars
ESP Company (Electric Sound Products) — გიტარების იაპონური მწარმოებელი, ძირითადად აწარმოებს ელექტრო, აკუსტიკურ და ბას-გიტარებს. დაფუძნებულია ტოკიოსა (იაპონია) და ლოს-ანჯელესში, კალიფორნიის შტატში (აშშ). ESP Company აწარმოებს ინსტრუმენტებს რამდენიმე სახელით: „ESP Standard“, „ESP Custom Shop“, „LTD Guitars and Basses“, „Navigator“, „Edwards Guitar and Basses“, და „Grassroots“.
ისტორია
1975 წელს, ჰისიტაკე სიბუიამ ტოკიოში გახსნა მაღაზია სახელად „Electric Sound Products (ESP)“, სადაც იყიდებოდა გიტარის შემცვლელი ნაწილები. მაღაზიამ მალევე მოიპოვა მაღალი ხარისხის გიტარის ნაწილების მწარმოებლის სახელი. ამავე დროს ESP-მ დაიწყო გიტარების დამზადებაც. ამ გიტარების ცნობილი მომხმარებელი იყო რონი ვუდი როლინგ სტოუნზიდან და გიტარისტი აკირა ტაკასაკი.
ESP შემცვლელი ნაწილები პირველად 1983 წელს აშშ-ში შევიდა და 1984-1985 წლებში დაიწყო გიტარების აწყობა ნიუ-იორკის შემსრულებლებისთვის, რომელთა შორის იყო Kiss-ის და როლინგ სტოუნზის გიტარისტები. ამავე დროს, ESP-მ გამოუშვა 400 Series, როგორც პირველი პროდუქტი, რომელიც უნდა განაწილებულიყო აშშ-ში. ამავე დროს, ESP-მ დაიწყო გიტარის ტანის და გრიფის გაკეთება Kramer Guitars-ისთვის, რომლებსაც სხვა ბრენდები იყენებდნენ, ისეთები როგორებიცაა Robin Guitars, Schecter Guitar Research და DiMarzio.
2005 წელს კომპანიის 30 წლისთავის აღსანისნავად მათ გამოსცეს მოდელი ჯეიმზ ჰეტფილდის „Truckster“. 2015 წელს კომპანიამ დაიწყო Takamine Guitars-ის დისტრიბუცია აშშ-ში.
გალერეა
რესურსები ინტერნეტში
(გლობალური)
(იაპონური)
ინტერვიუ ჰისატაკე სიბუიასთან — NAMM Oral History Library (2010)
სქოლიო
გიტარის მწარმოებელი კომპანიები
იაპონური ბრენდები
1975 წელს დაარსებული მწარმოებელი კომპანიები
ESP-ის ელექტრო გიტარები
ESP-ის ბას-გიტარები
იაპონური ბრენდები
1975 წელს დაარსებულები იაპონიაში
მასჯიდ ალ-ნაბავი

მასჯიდ ალ-ნაბავი
ალ-მასჯიდ ალ-ნაბავი („წინასწარმეტყველის მეჩეთი“) — მეჩეთი მედინაში, ისლამის მეორე სიწმინდე მექის მეჩეთის შემდეგ. წინასწარმეტყველი მუჰამედის ბოლო განსასვენებელი მეორე უწმინდეს ადგილად მიიჩნევა, როგორც შია, ისე სუნი მუსლიმთა მიერ. ეს ასევე სიდიდით მეორე მეჩეთია მსოფლიოში.
ნაგებობის ყველაზე გამორჩეული ადგილია მწვანე გუმბათი მეჩეთის ცენტრში, სადაც მუჰამედის აკლდამა მდებარეობს. მწვანე გუმბათის აგების ზუსტი თარიღი უცნობია, მაგრამ უკვე ადრეული XII საუკუნის ხელნაწერებში გუმბათის აღწერაა მოყვანილი.
ამ ადგილას მეჩეთის აგებამდე მუჰამედის სახლი იდგა. ის აქ დასახლდა მედინაში ჰიჯრას (ემიგრაციის) შემდეგ. შემდეგ აქვე დაიწყო მეჩეთის აგება. მუჰამედი თავად მონაწილეობდა მშენებლობის სამუშაოებში. პირველ მეჩეთს სახურავი არ ჰქონდა. ამ მარტივი გეგმით იქნა შემდგომში აგებული მეჩეთები მთელ მსოფლიოში.
რესურსები ინტერნეტში
Watch Live from Masjid Al Nabawi Madinah
Panoramic and interactive view of Masjid Al-Nabawai
Photo gallery of Masjid an-Nabawi from the inside and the outside
მედინა
ისლამის წმინდა ადგილები
საუდის არაბეთის მეჩეთები
ხეხილის გადაბერება

ხეხილის გადაბერება — ვარჯის ჩონჩხის მსხვილი ნაწილებისა და ფესვთა სისტემის ხმობა. ხეხილის გადაბერებისას ხის წლიური ნაზრდის წარმოქმნა და მსხმოიარობა მკვეთრად კლებულობს, ფოთოლი და ნაყოფი წვრილდება. საექსპლუატაციო პერიოდის გახანგრძლივებისათვის გამაახალგაზრდავებელი სხვლა უშედეგოა. საწარმოო პირობებში ასეთი ხეხილი სამეურნეო მნიშვნელობას კარგავს და უნდა ამოძირკვოს.
ლიტერატურა
მცენარეთა რეპროდუქცია
Long Tall Sally (EP)

Long Tall Sally (EP)
Long Tall Sally — ინგლისური როკ-ჯგუფ The Beatles-ის მეოთხე ოფიციალური და და პირველი ბრიტანული EP, რომელშიც არ არის შეტანილი მანამდე ალბომზე ან სინგლზე ბრიტანეთში გამოცემული სიმღერები. EP-ის ორი სიმღერა მანამდე აშშ-ში, The Beatles' Second Album-ზე გამოვიდა. კიდევ ორი გამოიცა Something New-ზე. Parlophone-მა EP გამოუშვა კატალოგის ნომერით GEP 8913, ბრიტანეთში, 1964 წლის 19 იანვარს, მონო გრამფირფიტის სახით. იგი აგრეთვე გამოვიდა ესპანეთსა და საფრანგეთში. . ოთხივე სიმღერა 1988 წელს, CD ფორმატისთვის ჯორჯ მარტინის მიერ იქნა მომზადებული. ისინი გამოვიდა კრებულზე Past Masters, Volume One.
სიმღერების სია
სქოლიო
1964 წლის EP-ები
The Beatles-ის EP-ები
ები-როუდის სტუდიებში ჩაწერილი ალბომები
Parlophone-ის EP-ები
თიკანაძე

თიკანაძე
საკუთარი სახელი თიკანაძე შეიძლება აღნიშნავდეს ერთ-ერთ შემდეგ პიროვნებათაგანს:
გურამ თიკანაძე — ქართველი ფოტოგრაფი და ალპინისტი
ივანე თიკანაძე — ექიმი
მიხეილ თიკანაძე — სპორტსმენი (თავისუფალი ჭიდაობა)
ქართული გვარები
Skepta

Skepta
ჯოზეფ ჯუნიორ ადენუგა (დ. 19 სექტემბერი, 1982), უფრო ცნობილი, როგორც Skepta — ნიგერიული წარმოშობის ინგლისელი MC, რეპერი, გრაიმ-შემსრულებელი, მუსიკალური პროდიუსერი და გრაიმ შემსრულებელ Jme-ს ძმა.
ადენუგამ დამოუკიდებლად გამოუშვა პირველი ორი სტუდიური ალბომი – Greatest Hits (2007) და Microphone Champion (2009). დანარჩენი ორი ალბომი, Doin' It Again (2011) და Konnichiwa (2016), გამოიცა Beat Records-ზე.
კარიერა
2003-06: კარიერის დასაწყისი, Joseph Junior Adenuga და Greatest Hits
თავდაპირველად Skepta ბრიტანული გრაიმ-ჯგუფ Meridian Crew-ს დიჯეი იყო. კარიერის დასაწყისში მან გამოუშვა რამდენიმე ინსტრუმენტული კომპოზიცია, რომლებიდანაც ყველაზე წარმოსაჩენებია „DTI (Pirate Station Anthem)“ და „Private Caller“. უკანასკნელი გამოიცა სინგლის სახით და ვოკალიზებულ იქნა Meridian Crew-ს წევრების მიერ.
Skepta გახდა MC 2005 წელს, Meridian Crew-ს დაშლამდე მცირე ხნით ადრე. ჯგუფის დაშლის შემდეგ ის და მისი ძმა JME ხანმოკლე პერიოდით შეუერთდნენ ჯგუფ Roll Deep-ს, ხოლო უკვე 2006 წელს შექმნეს საკუთარი ჯგუფი Boy Better Know. მისი ჩამოყალიბების შემდეგ Skepta საუნდ-კლეშში დაუპირისპირდა MC Devilman-ს ერთ-ერთ ყველაზე მასშტაბურ გრაიმ კლეშის — DVD Lord Of The Mics 2-ის ფარგლებში. მალევე ადენუგამ გამოუშვა მიქსტეიპი Joseph Junior Adenuga.
2007 წელს Skepta-მ საკუთარ ლეიბლ Boy Better Know-ზე გამოუშვა სადებიუტო ალბომი Greatest Hits.
2008-11: Microphone Champion და Doin' It Again
Skepta-მ დამოუკიდებლად გამოუშვა პირველი სინგლი „Rolex Sweep“ 2008 წლის სექტემბერში და დაიკავა 89-ე ადგილი გაერთიანებული სამეფოს სინგლების ჩარტში. 2009 წლის 1 ივნისს მან გამოსცა მეორე ალბომი Microphone Champion, ხოლო მოგვიანებით - სინგლი „Too Many Man“, JME-ს, Wiley-ს, Frisco-ს და Shorty-ს მონაწილეობით. ამ სინგლმა ჩარტებში 79-ე ადგილს მიაღწია.
2011 წელს Skepta-მ გამოუშვა მესამე ალბომი Doin' It Again, რომელში შემავალმა სამმა სინგლმა ჩარტებში პირველ ორმოცეულს მიაღწია.
2012-დღემდე: Blacklisted და Konnichiwa
2012 წელს Skepta-მ გამოუშვა ოთხი სინგლი მეოთხე ალბომიდან Konnichiwa. „Hold On“და „Make Peace Not War“ მოხვდნენ ბრიტანული ჩარტების საუკეთესო 40-ეულში.
2014 წლის მარტში Skepta-მ მიიღო მონაწილეობა „German Whip“-ის რემიქსის ჩაწერაში და იმ თვის ბოლოს კი გამოსცა თავისი მორიგი სინგლი „Thats Not Me“, რომელშიც მონაწილეობა მიიღო მისმა ძმამ JME-მ. სინგლმა დაიკავა 21 ადგილი ბრიტანულ ჩარტში.
2015 წელს შედგა Skepta-ს დებიუტი მსახიობის ამპლუაში ფილმში „ანტი-სოციალური“.
Instagram-ის პოსტის მეშვეობით Skepta-მ განაცხადა, რომ მისი ალბომი Konnichiwa (იაპონ. გამარჯობა) გამოვიდოდა 2016 წლის 6 მაისს. კრიტიკოსებმა ეს ალბომი თბილად მიიღეს და იგი იქცა ყველაზე წარმატებულ გრაიმ-ჩანაწერად, რომელმაც აგრეთვე ბრიტანეთის ჩარტებში მეორე ადგილი დაიკავა.
დისკოგრაფია
სტუდიური ალბომები
Greatest Hits (2007)
Microphone Champion (2009)
Doin' It Again (2011)
Konnichiwa (2016)
EP-ები
Vicious EP (2017)
მიქსტეიპები
Joseph Junior Adenuga (2006)
Been There Done That (2010)
Community Payback (2011)
Blacklisted (2012)
რესურსები ინტერნეტში
სქოლიო
დაბადებული 1982
დაბადებული 19 სექტემბერი
ბრიტანელი რეპერები
შაჰაბ-3

შაჰაბ-3 (ინგლ. Shahab-3) — ირანის საშუალო რადიუსის ქმედების ბალისტიკური რაკეტა. მისი ფრენის სიშორე განისაზღვრება 2100 კმ-ით. მუშავდება ჩრდილოეთკორეული ბალისტიკური რაკეტა "ნოდონ"-ის ბაზაზე.
ბალისტიკური რაკეტები
ირანის შეიარაღება
Musaler

Musaler is a village in the Armavir Province of Armenia. The village was renamed in 1972 after Musa Ler, the site of Armenian resistance in 1915.
Harisa Festival
Every mid-September, people gather near the memorial of the Musa Dagh resistance in Musaler to participate in the Harisa festival that aims to celebrate the resistance that took place in 1915. During the festival, volunteers cook harisa, traditional Armenian food that is said to be cooked by Armenian refugees during the 40 days of resistance on Musa Dagh.
Gallery
See also
Armavir Province
References
World Gazeteer: Armenia – World-Gazetteer.com
Populated places in Armavir Province
ეგრისის აჯანყებები

ეგრისის აჯანყებები ბიზანტიისა და ირანის წინააღმდეგ 541, 548 და 697 წლებში მოხდა.
541 წლის აჯანყება
532 წელს ირანსა და ბიზანტიას შორის „საუკუნო ზავის“ დადების შემდეგ იმპერატორმა იუსტინიანე I-მა ეგრისში ააგო ციხე-ქალაქი პეტრა (ბიზანტიის ადმინისტრაციის დასაყრდენი), დააწესა ვაჭრობის მონოპოლია და ეგრისის ციხე-ქალაქებში ბიზანტიის გარნიზონები ჩააყენა. ყოველივე ამან და ბიზანტიის მოხელეთა თვითნებობამ გამოიწვია მოსახლეობის უკმაყოფილება, რაც 541 წელს აჯანყებაში გადაიზარდა. აჯანყებულებმა დახმარება სთხოვეს ირანს. 542 წელს ირანის ლაშქარი ეგრისში შემოვიდა და დაიწყო ოცწლიანი (542-562) ომი ბიზანტიასა და ირანს შორის ეგრისში გაბატონებისათვის.
548 წლის აჯანყება
542 წელს ირანის ჯარმა ეგრისი დაიკავა, მაგრამ ქვეყანას ირანალებიც მძიმე ტვირთად დააწვნენ, მალე კი ისიც გამომჟღავნდა, რომ მათ ეგრისის დაპყრობა ჰქონდათ განზრახული. გარდა ამისა, ბიზანტიასთან ვაჭრობის შეწყვეტა ეგრისისათვის ეკონომიკურად ძალზე საზიანო აღმოჩნდა. ეგრისელთა უკმაყოფილება თანდათან იზრდებოდა. შაჰი ხოსრო I შეეცადა მტკიცედ მოეკიდებინა ფეხი ეგრისში, ამ მიზნით გუბაზ II-სთან მოშუღლე ეგრისელ დიდებულს, ფარსანსს, დაავალა მეფე მოეკლა. ფარსანსმა ეს დავალება მეფეს შეატყობინა, ამას კი 548 წელს ეგრისელთა აჯანყება მოჰყვა.
697 წლის აჯანყება
VII საუკუნის ბოლოს ეგრისი ბიზანტიელთა პროვინციად იქცა: ბიზანტიელებმა გააუქმეს მეფის ხელისუფლება, ხოლო ეგრისის მმართველს ბიზანტიის იმპერატორის მოხელის — პატრიკიოსის ტიტული უბოძეს. 697 წელს ეგრისის უკმაყოფილო მოსახლეობა და მმართველი წრეები პატრიკიოს სერგი ბარნუკის ძის ხელმძღვანელობით აუჯანყდნენ ბიზანტიელებს და დახმარებისათვის არაბებს მიმართეს. არაბებმა ეგრისის ციხეები დაიკავეს. მათი ჯარი ციხე-გოჯსა და კოდორის ხეობის ზოგიერთ ციხეში 705-711 წლამდე მდგარა.
ლიტერატურა
გოზალიშვილი გ., ბიზანტიასა და ირანს შორის ბრძოლა იბერია-ლაზიკისთვის VI საუკუნეში, «თსუ შრომები», 1944, ტ. 26 B;
ჯანაშია ს., არაბობა საქართველოში, შრომები, ტ. 2, თბ., 1952;
ეგრისის სამეფო
საქართველოს აჯანყებები
GamesMaster

GamesMaster — ყოველთვიური, მრვალფორმატიანი კომპიუტერული და ვიდეო თამაშების ჟურნალი, რომელიც გამოიცემა დიდ ბრიტანეთში Future plc-ის მიერ.. იგი არის ყველაზე მეტად გაყიდვადი მრავალფორმატიანი ჟურნალი გაერთიანებულ სამეფოში, რომლის გაყიდვები აჭარბებს თავისსავე დაძმობილებულ ჟურნალ Edge-ს.
ისტორია
ჟურნალი დაარსდა 1993 წელს, როგორც დამატება ამავე სახელწოდების სატელევიზიო შოუსი, თუმცა, როდესაც შოუმ ტრანსლიაცია შეწყვიტა ჟურნალმა გააგრძელა ფუნქციონირება.
ჟურნალი აქვეყნებს ვიდეო თამაშების მიმოხილვებსა და წინასწარ მიმოხილვებს, ასევე მოიცავს სიაახლეებს ვიდეო თამაშების ინდუსტრიიდან, პოსტერებს, ჟურნალის მკითხველთა წერილებსა და ყოველთვიურ შეჯიბრებს.
GamesMaster Philippines
2003 წელს ფილიპინურმა გამომცემელმა Summit Media-მ დაიწყო GameMaster-ის ფილიპინებში გამოშვება. თავდაპირველად, ჟურნალის ღირებულება შეადგენდა 95 ფილიპინურ პესოს ($2.06 ან £1.34 2009 წლის მონაცემით), თუმცა შემდეგ, ფასი გახდა 100 პესო ($2.17 ან £1.34 2009 წლის მონაცემით). გამოცემამ სწრაფად მოიპოვა პოპულარობა ადგილობრივ საზოგადოებაში. GamesMaster Philippines''-ის გამოცემა შეწყდა 2006 წელს კორპორატიული რესტრუქტურიზაციიდან გამომდინარე.
GamesMaster in Arabic
1996-1999 წლებში ლიბანური გამომცემლობა უშვებდა ჟურნალის ბრიტანულ ვერსიას არაბულ ენაზე. მიუხედავად უხარისხო თარგმნისა, ჟურნალი იყიდებოდა კარგად, მიზეზ იყო ის, რომ აღნიშნულ რეგიონში იყო დიდი მოთხოვნა ვიდეო თამაშებზე და ასევე ის, რომ ამგვარი პროექტი, მანამდე არცერთ გამომცემელს არ განუხორციელებია.
რესურსები ინტერნეტში
Golden Joystick Awards
სქოლიო
ბრიტანული ვიდეო თამაშების ჟურნალები
1993 წელს დაარსებული ჟურნალები
ყოველთვიური ბრიტანული ჟურნალები
ორთვალას მღვიმე

ორთვალას მღვიმე — ქვის ხანის კომპლექსური ძეგლი თერჯოლის მუნიციპალიტეტის სოფელ გოდოგანში.
ორთვალა მღვიმე გახნსილია სამხრეთ-დასავლეთისკენ, ნათელი და მშრალია. შესასვლელში მისი სიგანე 4 მეტრია, ხოლო სიმაღლე 2 მეტრი. შესასვლელიდან 8 მეტრის დაშორებით იგი ორ დერეფნად იყოფა. მარჯვენა დერეფნის სიგანე 3,5 მეტრია, სიმაღლე 1,5 მეტრი, სიღრმე კი რამდენიმე ათეული მეტრი. მარცხენა დერეფანი პატარაა და ვიწრო. ორთვალა მღვიმე 1975-1976 და 1980-1981 წლებში გათხარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის წყალწითელას ხეობის პალეოლითურმა ექსპედიციამ. გამოვლინდა ლითოლოგიურად განსხვავებული 4 დანალექი შრე. ამათგან მუსტიეს ხანის ნაშთებს შეიცავდა ზემოდან მე-3 შრე, რომელიც ოთხი კულტურული ფენისგან შედგებოდა. გამოვლენილია ცხოველის ძვლების ნაშთები და ქვის იარაღები.
რესურსები ინტერნეტში
თერჯოლის მუნიციპალიტეტის არქეოლოგიური ძეგლები
ნარგოთრონდი

ნარგოთრონდი — ციხესიმაგრე ჯ.რ.რ. ტოლკინის ლეგენდარიუმში, აშენებული ფინროდ ფელაგუნდის მიერ. მდებარეობდა ნაროგის ნაპირებზე, ბელერიანდის ტერიტორიაზე. იგი იყო ფელაგუნდის სამეფოს ძირითადი წერტილი და მოიცავდა მიწებს ჩრდილოეთით (ტალათ დირნენს და სხვებს).
ისტორია
შექმნა
ნაროგის გამოქვაბულები ტაურ-ენ-ფაროთის ქვედა ნაწილში, დასავლეთ სანაპიროზე, რომელიც ცნობილი იყო, როგორც ნულუკკჰიზდინი. აქ გაძევებამდე სახლობდნენ ქონდრისკაცები.
დორიათის მენეგროთით შთაგონებულმა ფინროდმა, რომელიც ამავე დროს მორგოთისგან დამალვას ცდილობდა, ნარგოთრონდი გამოქვაბულებში ააგო პირველ ეპოქაში. მას ლურჯი მთების ჯუჯები ეხმარებოდნენ, რომლებმაც მისთვის ასევე ნაუგლამირი, ჯუჯების ყელსაკიდი შექმნეს.
ძალაუფლების დღეები
ფინროდი ნარგოთრონდს მართავდა, სანამ არ შეუერთდა ბერენის სილმარილებზე ლაშქრობას და მმართველოდა ოროდრეთს გადასცა. თუმცა, დაგორ ბრაგოლახის მოვლენების შედეგად, კელეგორმი და კურუფინი, ფეანორის შვილები, დამარცხდნენ და ნარგოთრონდში დაიმალნენ. მიუხედავად იმისა, რომ ქალაქი მათი მოსვლით გაძლიერდა, ფეანორის შვილების გავლენამ იმატა. კელეგორმი და კურუფინი იქ ცხოვრობდნენ, როდესაც ფინროდმა ქალაქი ბერენთან ერთად დატოვა და ისინი უფრო მეტი ძალაუფლებით სარგებლობდნენ, ვიდრე ოროდრეთი. შემდეგ ცნობილი გახდა ფინროდის აღსასრულის შესახებ. ამ დროისთვის ორივე ნარგოთრონდიდან წასული იყო.
დაცემა
ტურინ ტურამბარი მოგვიანებით მოვიდა ქალაქში და მისი ერთ-ერთი მნიშვნელოვანი მებრძოლი გახდა. მაგრამ მან ასევე ხალხი გამოიყვანა მორგოთის წინააღმდეგ ღია ბრძოლაში (ამ დროისთვის ქალაქს უერთდებოდა ხიდი). ეს საბოლოოდ დასრულდა ქალაქის დრაკონ გლაურუნგის მიერ განადგურებით.
გლაურუნგი ნარგოთრონდში ხუთი წლის მანძილზე იმალებოდა, იცავდა რა მოპარულ ნადავლს. შემდეგ იგი ბრეთილში, ტურინის საძებნელად გადავიდა და მოკლული იქნა უკანასკნელის მიერ კაბედ-ენ-არასზე. მიმი, ჯუჯა, დასახლდა ნარგოთრონდში და „დაიბრუნა“ სხვა ჯუჯების უძველესი სამეფო, მაგრამ მოკლული იქნა ჰურინის მიერ. სამეფო უდაბური იყო პირველი ეპოქის მანძილზე, რისხვის ომის მოვლენებამდე, საბოლოოდ კი, ბელერიანდთან ერთად ჩაიძირა.
ეტიმოლოგია
სამეფოსა და ქალაქის სახელწოდება აღნიშნავს „წყალქვეშა ციხე-სიმაგრეს მდინარე ნაროგზე“. ჯუჯები მას „ნულუკკჰიზდინს“ (Nulukkhizdîn) უწოდებდნენ (შეცდომით ცნობილი იყო, როგორც „ნულუკკიზდინი“).
თუმცა, ჯ.რ.რ. ტოლკინის მიერ შემუშავებული იქნა სახელწოდება ნარ(უ)კათანი (Nar(u)kathan), რომელსაც ელფებმა დაუმატეს ბოლოსართი rond - კამაროვანი გუმბათი.
ძველ ინგლისურ ენაზე ერიოლის ტექსტების თარგმანებში ნარგოთრონდი ცნობილია, როგორც Hlydingaburg - ჰლიდინგების ქალაქი ან Stangaldor(burg).
რესურსები ინტერნეტში
შუახმელეთის კოშკები და ციხესიმაგრეები
de:Regionen und Orte in Tolkiens Welt#Nargothrond
pl:Lista zamków i twierdz Śródziemia#Nargothrond
sv:Platser i Tolkiens värld#Nargothrond
ზემო ქედის უსახელო გორის ნამოსახლარი

ზემო ქედის უსახელო გორის ნამოსახლარი — არქოლოგიური ძეგლი მდებარეობს ზემო ქედის სოფლის სამხრეთ-დასავლეთით, 5 კილომეტრზე შირაქის პლატოს ჩრდილო-აღმოსავლეთ ნაწილში, თარიღდება ძველი წელთაღრიცხვით VIII-VII საუკუნით განადგურებულა ძველი წელთაღრიცხვით VII საუკუნის დასაწყისში მტრის შემოსევის შედეგად 1998 წელს შეისწავლა არქეოლოგიური კვლევის ცენტრმა და კახეთის არქეოლოგიური ექსპედიციამ და ქალაქ ჰალეს მარტინ ლუთერის სახელობის უნივერსიტეტმა არქეოლოგთა ჯგუფმა. ნამოსახლარი წრიულ ხელოვნურმიწაყრილიანი შემაღლებაა. მიწაყრილი ძეგლს გარშემოუყვებოდა სათავდაცვოდ. გაითხარა რამდენიმე საცხოვრებელი სახლის ნაშთი მოლესილი იატაკებით და კედლებმოლესილი ღუმლებით. ამასთან ორი ორმო ნამოსახლარის გარშემო, განსაკუთრებით აღმოსავლეთით ჩანს დასახლების კვალი. გამოვლინდა თიხის საბეჭდავები, კარგად გამომწვარი, უმეტესად მონაცრისფრო, მრავალფეროვანი ორნამენტით შემკული კერამიკა სკვითური ორფართიანი ისრისპირები ბრინჯაოს აბჯრის ფრაგმენტები და შტანდართი.
მოპოვებული არქეოლოგიური მასალა დაცულია ქალაქ დედოფლისწყაროს მხარეთმცოდნეობის მუზეუმში.
ლიტერატურა
დედოფლისწყაროს მუნიციპალიტეტის არქეოლოგიური ძეგლები
ევროპელი დემოკრატები

ევროპელი დემოკრატები
ევროპელი დემოკრტები — პოლიტიკური პარტია საქართველოში. საჯარო რეესტრში, როგორც პოლიტიკური პარტია დარეგისტრირდა 2005 წელს. პარტიის ფუძემდებლები არიან აფხაზეთიდან იძულებით გადაადგილებული პირები. პარტიის თავმჯდომარეა აფხაზეთის ავტონომიური რესპუბლიკის იუსტიციის ყოფილი მინისტრი პაატა დავითაია. პარტია ყურადღებას ამახვილებს აფხაზეთის კონფლიქტის მოგვარებასა და დევნილ ადამიანებზე. ის ცნობილია თავისი დევიზით: „ჩვენ თვითონ“. მას აღნიშნული დევიზი 2011 წლის სექტემბრიდან აქვს. პარტია აქტიურ მონაწილეობას იღებდა 2007 წლის საპროტესტო აქციებში და იყო ოპოზიცირი გაერთიანება „ერთიანი ეროვნული საბჭოს“ წევრი. ამჟამად პარტია არის კოალიცია „ძალა ერთობაშიას“ წევრი.
რესურსები ინტერნეტში
ოფიციალური საიტი
საქართველოს პოლიტიკური პარტიები